Павел Матеев
Любов ли е?

chitanka.info

Когато си пред мен, с очите те изпивам,

от желание и страст пробуждат се сълзи,

сърцето си туптящо сякаш преоткривам,

то цялото е само твое и ти принадлежи.

Присъствието ти буди непознати чувства,

когато се усмихваш, правиш ме щастлив,

да мечтая да съм с теб е вид безумство,

но единствено със теб животът е красив.

Денят без теб е само изхабено време,

в сива пустош се превръща моята душа,

когато теб те няма или си далеч от мене,

самотата и тъгата са възможната съдба.

Любов ли според тебе е това, кажи ми?

Любов ли е, или демон прави си шега?

Ако е сън, не чакай повече, а събуди ме,

ако е реалност, върни се и при мен ела!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.